**CONVENI ENTRE LA UNIVERSITAT DE BARCELONA (REGNE D’ESPANYA) I LA UNIVERSITAT DE** *(denominació i país)***PER A LA COTUTELA DE TESI DOCTORAL DE** *(identificació de l’estudiant)*

**REUNITS**

D’una part el senyor Joan Guàrdia Olmos, rector magnífic de la Universitat de Barcelona (d’ara endavant, UB) en virtut del nomenament per Decret 154/2020, de 29 de desembre de 2020 (DOGC núm. 8307, de 31 de desembre de 2020), com a representant legal d’aquesta institució, amb domiciliació a Gran Via de les Corts Catalanes, 585, 08007 Barcelona, en virtut de les competències que estan previstes en l’Estatut de la Universitat de Barcelona aprovat per Decret 246/2003, de 8 d’octubre (DOGC núm. 3993, de 22 d’octubre).

I de l’altra,       *(càrrec corresponent: rector o equivalent)*, de la Universitat de      , en nom i representació d’aquesta Universitat, en virtut de       *(reproduir les dades que consten a l’apartat anterior per a la segona universitat)*

**EXPOSEN**

Que les Universitats signants tenen interès en la formalització de la cotutela de la tesi doctoral del doctorand       *(nom i cognoms)*, amb DNI/Passaport/Document identificatiu comunitari *(ratllar els documents que no corresponguin)*número      , que està admès al programa de doctorat      *(denominació del programa de doctorat de la UB en el que està admès)* de la Universitat de Barcelona i al programa de doctorat de       *(denominació del programa de doctorat de la universitat estrangera en el que està admès)* de la Universitat de       *(denominació de la universitat estrangera)*

Que les Universitats signants manifesten la seva voluntat de reconèixer el títol de doctor i és per això que subscriuen aquest conveni d’acord amb les següents

**CLÀUSULES**

**Primera**

La cotutela de tesi doctoral implica que la seva preparació es realitzarà en ambdues Universitats. La durada de les estades en cadascuna de les Universitats es determinarà de mutu acord entre els directors de tesi doctoral en funció de l’avenç del treball del doctorand. En tot cas, el període d’estada a la Universitat de Barcelona no podrà ser inferior a 6 mesos període que pot ser fraccionat.

**(Establir períodes d’estada en cada una de les universitats i les activitats a desenvolupar en cada universitat)**

**Segona**

El director de tesi per part de la Universitat de Barcelona és el doctor       *(identificar amb nom, cognom i tipus i número de document identificatiu DNI/passaport/Document comunitari).*

El director per part de la Universitat de       *(denominació de la universitat estrangera)* és el doctor      *(identificar amb nom, cognom i tipus i número de document identificatiu DNI/passaport/Document)*.

En cas de canvi en la direcció de la tesi se seguirà el procediment establert en la Universitat on es defensi la tesi doctoral. El canvi de director s’haurà de comunicar a l’altra Universitat.

La direcció de la tesi doctoral objecte d’aquest conveni s’haurà d’exercir coordinadament sota el control i responsabilitat dels directors de tesi d’ambdues universitats.

**Tercera**

El pla de recerca de tesi titulat       ha estat admès en ambdues universitats, d’acord amb la normativa aplicable en cada una de les universitats.

En cas de que es produeix una modificació substancial del mateix, se seguirà el procediment establert en la Universitat on es defensi la tesi doctoral, però s’haurà de comunicar a l’altra Universitat.

**Quarta**

Per a l’elaboració i defensa de la tesi doctoral s’aplicaran els terminis i procediments establerts per la legislació vigent del país de la Universitat on es defensa, sense perjudici de la normativa pròpia de cadascuna de les universitats vinculades per aquest conveni.

**Cinquena**

La tesi doctoral serà objecte d’una única defensa en la Universitat de      *(determinar).*

El Tribunal davant del qual s’ha de defensar la tesi serà designat per la universitat on es realitzi la defensa i s’atindrà a la legislació vigent del país en què aquest actuï i a la normativa pròpia d’aquesta universitat. Els membres del tribunal que avaluaran la tesi seran comunicats a l’altra universitat.

**(Incloure aquest paràgraf en el cas que la defensa de la tesi es realitzi a la universitat estrangera):**

Per a les tesis que no es defensin a la UB, també s’haurà d’emplenar i signar degudament els informes i l’acta de la defensa, propis de la UB, amb el sistema de qualificació d’acord amb la legislació espanyola (Suspens, Aprovat, Notable, Excel·lent). Si la tesis obté la qualificació d’Excel·lent, s’habilitarà el procediment per a la concessió de la menció “Cum Laude” establert a la UB.

Les universitats signants es comprometen a reconèixer la validesa de la tesi doctoral defensada en el marc del conveni.

**Sisena**

Les condicions de dipòsits, drets d’autor i reproducció de les tesis seran, per a Espanya, les establertes per la legislació i la normativa vigent en matèria de propietat intel·lectual.

**Setena**

La protecció de la confidencialitat de les dades contingudes a la tesi doctoral serà la establerta a la legislació vigent i, en especial, a l’article 38 de la Normativa reguladora del doctorat a l’empara de l’RD 99/2011, aprovada pel CdG de 16 de març de 2012, i darrera modificació de 7 d’octubre de 2020 sense perjudici de les disposicions aplicables a la universitat       *(denominació de la universitat estrangera).*

**Vuitena**

Les despeses derivades dels viatges i estades dels professors que hagin de formar part del tribunal avaluador de la tesi aniran a càrrec de la universitat on es realitza la defensa de la tesi doctoral.

**Novena**

La Universitat de       *(denominació universitat estrangera)* accepta el que s’estableix a la Normativa reguladora del doctorat a l’empara de l’RD 99/2011, aprovada pel CdG de 16 de març de 2012 i darrera modificació de 7 d’octubre de 2020.

**Desena**

Els responsables del tractament de les dades personals recollides en el present conveni de les persones representants així com de les persones de contacte que sigui necessari tractar per a la seva execució són cadascuna de les parts signatàries. Les dades de contacte dels responsables del tractament són les següents:

* Universitat de Barcelona (Secretaria General): Gran Via de les Corts Catalanes, 585, 08007 Barcelona i adreça de correu electrònic secretaria.general@ub.edu
* *L’altra part hauria d’indicar les dades de contacte en matèria de protecció de dades (poden ser les mateixes que constin en l’encapçalament del conveni)*

La finalitat del tractament de les dades personals és la gestió, seguiment i execució del present conveni. La base jurídica per al tractament de les dades personals, d’acord amb l’art. 19 de l’LOPDGDD, és el compliment d’una missió realitzada en interès públic en el cas dels responsables del tractament de l’art. 77.1 de l’LOPDGDD, o la satisfacció d’un interès legítim del responsable del tractament en els altres casos. Les dades personals es conservaran durant el temps necessari per complir la finalitat per la qual han estat recollides i per determinar les possibles responsabilitats que se’n poguessin derivar. No es preveu la cessió de dades a tercers, tret que sigui obligació legal.

Les persones titulars de les dades tenen dret accedir-hi, sol·licitar-ne la rectificació, la supressió, l’oposició, la portabilitat o la limitació, mitjançant un escrit adreçat al responsable del tractament, a les adreces indicades anteriorment. Si consideren que els seus drets no s’han atès adequadament poden comunicar-ho al delegat de protecció de dades de les parts signatàries:

* Universitat de Barcelona: Gran Via de les Corts Catalanes, 585, 08007 Barcelona i adreça de correu electrònic protecciodedades@ub.edu
* *En el cas que l’altra part tingui designat un delegat de protecció de dades, caldria incloure-hi les dades de contacte*

Les persones titulars de les dades també poden presentar una reclamació davant de l’autoritat de control de protecció de dades competent.

Les parts es comprometen a facilitar el contingut d’aquesta clàusula a les persones de contacte de la seva institució que participin en l’execució d’aquest conveni.

**Onzena**

Els directors de tesis de cadascuna de les universitats formaran la Comissió de Seguiment del present conveni. Aquesta Comissió avaluarà i coordinarà les activitats i les relacions que afectin les dues institucions, vetllarà pel correcte desenvolupament del contingut del conveni.

**Dotzena**

La durada d’aquest conveni és de quatre anys a comptar des de la seva signatura. Abans de la seva finalització, els signants d’aquest conveni podran acordar unànimement i de forma expressa la seva pròrroga per un període de fins a quatre anys addicionals o la seva extinció.

L’anterior s’ha d’entendre sense perjudici de la durada dels estudis de doctorat, d’acord amb la normativa aplicable en cadascuna de les Universitats

Aquest conveni constitueix l’acord complet de les parts en relació amb el seu objecte, i només podrà ser modificat per escrit, previ acord de les parts.

**Tretzena**

En cas que s’aprovi una nova regulació en relació a l’obtenció i expedició dels títols de doctor que sigui contrària al que es preveu en el present conveni, aquella serà d’aplicació automàtica en allò que modifiqui al present conveni.

**Catorzena**

El present conveni podrà ser resolt per les següents causes:

1. El transcurs de la vigència d’aquest acord.
2. L’obtenció de la titulació de doctor per part del doctorand.
3. Que no es superi l’avaluació anual en alguna de les universitats
4. L’esgotament del termini màxim, incloses les pròrrogues, si s’escau, per a la presentació de tesis doctorals establert a qualsevol de les universitats
5. El mutu acord entre les parts abans de finalitzar el termini establert.
6. La impossibilitat sobrevinguda legal o material de donar compliment a l’objecte d’aquest conveni.
7. L’incompliment greu i reiterat de qualsevol de les dues parts d’alguna de les estipulacions essencials del conveni.

En aquest cas, qualsevol de les parts podrà notificar a la part incomplidora un requeriment per tal que compleixi amb les seves obligacions. Aquest requeriment serà comunicat a la Comissió de Seguiment.

Si transcorregut el termini indicat en el requeriment persistís l’incompliment, s’entendrà resolt el conveni.

1. La denúncia d’una de les parts, comunicada a l’altra de forma expressa i per escrit
2. La decisió judicial declaratòria de la nul·litat del conveni
3. Qualsevol altra que contempli la norma vigent d’aplicació

**Quinzena**

Les parts es comprometen a intentar resoldre amistosament qualsevol controvèrsia que pugui sorgir en la interpretació o compliment d’aquest conveni, mitjançant la Comissió de Seguiment, abans d’iniciar qualsevol reclamació davant la jurisdicció que correspongui.

**Setzena**

En tot allò no previst en aquest conveni serà d’aplicació la Normativa reguladora del doctorat a l’empara de l’RD 99/2011, aprovada pel CdG de 16 de març de 2012 i darrera modificació de 7 d’octubre de 2020.

**Dissetena**

El conveni subscrit podrà ser posat a disposició dels ciutadans en el corresponent Portal de Transparència en aplicació del que disposa la Llei 19/2014, de 29 de desembre, de Transparència, Accés i Bon Govern i la resta de normativa de desenvolupament de la mateixa.

I perquè així consti, signen aquest document, per duplicat *(tots els exemplar*), en català i en      *(llengua o llengües en les que es reprodueix el document)*en el lloc i data que figuren més avall.

|  |  |
| --- | --- |
| **Per la UNIVERSITAT DE BARCELONA***Barcelona,**(completar data)* |  **Per la UNIVERSITAT DE**  (*Seu del signatari i data completar)* |
| *(signatura)* | *(signatura)* |
| **Joan Guardia Olmos****Rector**  | **Rector o representant** |
| *Barcelona,**(completar data)* |  |
| *(signatura)* |  |
| **Màrius Domínguez Amorós****Director de l’Escola de Doctorat (EDUB)** |  |